Viceskoleleder Dorthe Poulsen fra Vodskov Skole oplyser at drengen kom til skade mandag aften kort før klokken 22 da han ville tænde op med bioethanol i en biopejs på et værelse. Han blev alvorligt forbrændt på lår, arm og hage. Snarrådige elever og lærere sørgede straks for at rulle drengen i sne og køle ham af med lunkent vand for at mindske skaderne mens de ventede på en ambulance. Drengen blev indlagt på sygehus og blev senere fløjet til Danmark. Han er nu indlagt på Rigshospitalets brandsårsafdeling og hans forældre er hos ham. - Jeg vil gerne rose eleverne og lærerne, der er med på turen i Hemsedal. De holdt hovedet koldt i situationen, siger viceskoleleder Dorthe Poulsen, der mener at drengen kommer sig helt. De andre 8.klasses elever har i samarbejde med skolen besluttet at de gennemfører resten af skituren som planlagt.
En 8. klasseselev fra Vodskov Skole er blevet alvorligt forbrændt under en skiferie i Norge. Drengen, er forbrændt på 15-20 procent af kroppen og er fløjet til Rigshospitalets brandsårsafdeling.